Μάρθα Πύλια

Η Μάρθα Πύλια (1959-2012) ήταν ιστορικός και καθηγήτρια Πανεπιστημίου.

Βίος
Η Μάρθα Πύλια γεννήθηκε στον Κορυδαλλό Αττικής στις 3 Νοεμβρίου 1959.Το 1982  έλαβε πτυχιο από το  Τμήμα Πολιτικής Επιστήμης της Παντείου Ανωτάτης Σχολής Πολιτικών Επιστημών. Το 1983 έλαβε Diplôme d' Etudes Supérieures - option traduction (Δίπλωμα Ανωτέρων Σπουδών - επιλογή μετάφραση).Το 1985 έλαβε το Diplôme d' Etudes Appprofondies (Δίπλωμα Εμπεριστατωμένων Σπουδών) στη Βυζαντινή Ιστορία από το Πανεπιστήμιο Paris I - Panthéon - Sorbonne, Τμήμα Βυζαντινών και Μεταβυζαντινών Σπουδών με θέμα Quelques aspects de l' économie du Péloponnèse au début du XIXe siècle: l' activité économique de Rigas Palamidis de 1815 à 1818 d' après son cahier de charges (Μερικές όψεις της οικονομίας στην Πελοπόννησο στις αρχές του 19ου αιώνα: η οικονομική δραστηριότητα του προεστού Ρήγα Παλαμήδη, σύμφωνα με το βιβλίο εξόδων του).Το 2001 έλαβε διδακτορικό δίπλωμα από το Πανεπιστήμιο Paris I - Panthéon - Sorbonne, Τμήμα Ανθρωπιστικών Επιστημών με τον βαθμό με  θέμα: Les notables moréotes, fin du XVILLe début du XIXe siècle: fonctions et comportements (Οι μοραΐτες τοπικοί άρχοντες κατά το τέλος του 18ου και τις αρχές του 19ου αιώνα: λειτουργίες και συμπεριφορές).

Υπήρξε υπότροφος του Ιδρύματος Κρατικών Υποτροφιών (1986-1990: υποτροφία τουρκολογίας) και του τουρκικού Υπουργείου Παιδείας και της Ελληνικής Κυβέρνησης. Δίδαξε ως καθηγήτρια της γαλλικής γλώσσας στο ιδιωτικό εκπαιδευτήριο «Ελισαβέτειο» (Περιστέρι-Αθήνα) για το χρονικό διάστημα 1995-1999. Το 2001-2002 δίδαξε το γνωστικό αντικείμενο Τουρκική Γλώσσα ως ειδική επιστήμονας στο Τμήμα Βαλκανικών Σπουδών του Αριστοτελείου Πανεπιστημίου Θεσσαλονίκης. Από τον Απρίλιο του 2002 μέχρι και το τέλος της ζωής της ήταν μέλος ΔΕΠ στο γνωστικό αντικείμενο: Οθωμανική Γλώσσα και ιστορία (αρχικά στη βαθμίδα της Λέκτορος και από το 2009 στη βαθμίδα της Επίκουρης Καθηγήτριας) στο Τμήμα Γλώσσας, Φιλολογίας και Πολιτισμού Παρευξείνιων Χωρών του Δημοκριτείου Πανεπιστημίου Θράκης. Υπήρξε Αναπληρώτρια Πρόεδρος του Υπηρεσιακού Συμβουλίου Μειονοτικής Εκπαίδευσης από το 2005 μέχρι τον θάνατό της. Από το 2007 ήταν μέλος της Επιστημονικής Επιτροπής που είχε την επίβλεψη του Πειραματικού Σχολείου του Τμήματος Γλώσσας, Φιλολογίας και Πολιτισμού Παρευξείνιων Χωρών, του Δημοτικού Σχολείου Παγουρίων - Ν. Σιδηροχωρίου του Ν. Ροδόπης.

Από τον Δεκέμβριο του 2004 μετείχε στη σύνταξη του ένθετου κριτικής ιδεών, τεχνών και επιστημών, «Αναγνώσεις», της Κυριακάτικης Αυγής. Είχε επίσης έντονη πολιτική και συνδικαλιστική δραστηριότητα: Μέλος, και το διάστημα πριν τον θάνατό της Πρόεδρος του Συλλόγου Διδασκόντων Ανθρωπιστικών Επιστημών του Δ.Π.Θ. και μέλος της Διοικούσας Επιτροπής της ΠΟΣΔΕΠ. Μέλος του Δ. Σ. των Φίλων των Αρχείων Σύγχρονης Κοινωνικής Ιστορίας.
Μιλούσε άριστα Γαλλικά, πολύ καλά Τουρκικά, καθώς και Αγγλικά.

Εργογραφία
Μάρθα Πύλια, «Λειτουργίες και αυτονομίες των κοινοτήτων της Πελοποννήσου κατά τη δέυτερη Τουρκοκρατία (1715-1821)», Μνήμων, τομ.23 (2001), σελ. 67-98  
Μάρθα Πύλια,«ΠΟΛΙΤΙΚΟΙ ΟΡΟΙ ΚΑΙ ΟΙΚΟΝΟΜΙΚΕΣ ΛΕΙΤΟΥΡΓΙΕΣ ΣΤΗΝ ΠΡΟΕΠΑΝΑΣΤΑΤΙΚΗ ΠΕΛΟΠΟΝΝΗΣΟ» στο:ΘΕΩΡΗΤΙΚΕΣ ΑΝΑΖΗΤΗΣΕΙΣ ΚΑΙ ΕΜΠΕΙΡΙΚΕΣ ΕΡΕΥΝΕΣ Πρακτικά Διεθνούς Συνεδρίου Οικονομικής και Κοινωνικής Ιστορίας, Ρέθυμνο, 10-13.12.2008 ΕΚΔΟΣΕΙΣ ΦΙΛΟΣΟΦΙΚΗΣ ΣΧΟΛΗΣ ΠΑΝΕΠΙΣΤΗΜΙΟΥ ΚΡΗΤΗΣ ΑΛΕΞΑΝΔΡΕΙΑ ΑΘΗΝΑ, 2012 σελ.291-302[hdoisto.gr/download.php?f=/conference2008_proceedings_v1.pdf]
MARTHA PYLIA, «Conflits politiques et comportements des primats chrétiens en Morée, avant la guerre de l’indépendance», UNIVERSITY OF CRETE DEPARTMENT OF HISTORY AND ARCHAEOLOGY OTTOMAN RULE AND THE BALKANS, 1760-1850 CONFLICT, TRANSFORMATION, ADAPTATION Proceedings of an international conference held in Rethymno, Greece, 13-14 December 2003 Edited by Antonis Anastasopoulos and Elias Kolovos Rethymno 2007, σελ.137-147

Παραπομπές

Πηγές
Μια τόσο αισθητή παρουσία
 Μάρθα Πύλια, Les notables moréotes, fin du XVIIIe  début  du   XIXe siècle: fonctions et comportements.  Université  de  Paris  I, 2001,τόμοι  2, 420  +   23 σελ,  και 14 εικόνες. Directeur dε thèse:  Spyros  Asdrachas ,σελ.109-110 

Έλληνες ιστορικοί